Publication: Magyar Közlöny
Issue: MK-2002-16 (Year: 2002, Number: 16)
Era: 1990-2004
Section: módosítása a 217/1998. (XII. 30.) Korm. rendelet 53. §
Paragraph Index: 234

(2) bekezdése szerint történik. — Az elõirányzat-felhasználási keret esedékes ütemének elõrehozása kizárólag az önkormányzat rendeletében meghatározott esetekben és elszámolási kötelezettséggel történhet. A mûködési célú elõirányzatok személyi kiadások kiemelt elõirányzataira az elõrehozás kizárólag a munkaadókat terhelõ járulékok kiemelt elõirányzatainak megfelelõ mértékû elõrehozásával egyidejûleg hajtható végre. — A jóváhagyott elõirányzattól elmaradó tényleges bevételteljesítés esetén követendõ eljárást az önkormányzat rendeletében határozza meg. — Az önkormányzati kincstári körbe tartozó költségvetési szervek jóváhagyott elõirányzatai terhére — azok mértékéig —, figyelemmel az esedékes keretösszeg ütemére is, a teljesítés után, utalványozott számla vagy az azt helyettesítõ, a költségvetési szerv tartozásának, kötelezettségének elismerését tanúsító bizonylat alapján kiállított fizetési megbízás alapján, annak esedékességekor, a költségvetési szerv külön rendelkezésére az önkormányzati kincstári rendszer (önkormányzati kincstár) teljesít kifizetést az intézmény alcímû számlájára. — A fizetési megbízás teljesítéséhez az alszámlára befolyt intézményi bevételeket a teljesítendõ kiadás összegéig egészíti ki az önkormányzati kincstár, azaz csak akkor és akkora összeget bocsát rendelkezésre az intézményi alszámlákon, amennyi az aktuális pénzügyi teljesítésekhez szükséges az intézményi bevételek kiegészítéseként. — Az önkormányzati kincstár az elõirányzat-felhasználási tervet meghaladó kifizetéseket az önkormányzat rendeletében szabályozott esetekben (helyzetben) és az ott meghatározott értékhatárok figyelembevételével, a vonatkozó eljárási rend betartása mellett megtagadhatja. — Az önkormányzati kincstár mûködési formájára, jogosítványaira — amennyiben külön szervezeti egységként hozzák létre munkarendjére —, a költségvetési elszámolási számlájához kapcsolódó alszámlákra és kezelésükre vonatkozó szabályokat az önkormányzat rendelettel állapítja meg. — Az elõbbi rendelethez kapcsolódó finanszírozási ütemtervben célszerû meghatározni a rendszeres kifizetések (pl. közmûszolgáltatási díjak, bérek), egyes nem rendszeres kifizetések (pl. kivitelezõi számlák, nagyobb beszerzések számlái) teljesítésének rendjét, az önkormányzat bevételeinek tervezett beérkezési idejét (különösen az állami támogatás utalásának idõpontját) figyelembe véve. (A rendszeres szolgáltatókkal célszerû megállapodni az állami támogatás utalását követõen, meghatározott, havonta azonos idõpontban való teljesítésben a likviditási hitelfelvételek elkerüléséhez, illetve csökkentéséhez. A nagyobb — felújítási, beruházási, beszerzési — kiadások 2002/16. szám teljesítését a bevételek beérkezési — várható — ütemének megfelelõen célszerû alakítani.) — Az intézmények számláin képzõdõ átmeneti vagy tartós maradványok, vagy rendkívüli többletbevételek önkormányzat általi befektetéséhez, az önkormányzati számlára való átvezetések rendjét is célszerû meghatározni. Ebben az intézmény érdekeltségét is biztosítani kell. (A befektetés hozadékából milyen mértékben részesül az intézmény?) — Ha az önkormányzat kincstárat mûködtet — mûködési formájától függetlenül —, elkülönítetten szükséges elfogadnia a képviselõ-testületnek az önkormányzati kincstár kezelésébe vont hivatali/intézményi elõirányzatokat tartalmazó költségvetését és éves elõirányzat-felhasználási ütemtervét. — A költségvetési elõirányzatok tervezésével, évközi módosításával kapcsolatos adatszolgáltatásra, a költségvetési elõirányzatok nyilvántartásának rendjére, továbbá az intézményi könyveléshez szükséges információs (bizonylati) rendre vonatkozó szabályokat a jegyzõ állapítja meg. — Az önkormányzati kincstár mûködése esetén az intézmények elõirányzat-maradványát a helyi önkormányzat képviselõ-testülete felülvizsgálja, és a zárszámadási rendeletével együtt hagyja jóvá. — A helyi önkormányzat képviselõ-testülete gazdasági szükséghelyzetben a költségvetési szervet megilletõ pénzmaradvány, önkormányzati kincstár mûködése esetén az elõirányzat-maradvány felhasználását korlátozhatja. [Az önkormányzati kincstári költségvetés: az önkormányzati kincstári körbe tartozó költségvetési szerveknek az elõirányzat-gazdálkodás szempontjából az önkormányzati kincstár szervezete által nyilvántartott, összevont (kiemelt) elõirányzatokat tartalmazó költségvetése. Az önkormányzati kincstári költségvetési beszámoló: az éves önkormányzati kincstári költségvetési jelentés.] A kincstári rendszer kialakításához kapcsolódó eljárás a pénzintézeteknél: — Az elõbbiek szerinti kincstári rendszer kialakításáról szóló képviselõ-testületi döntés — és szükséges felhatalmazások — alapján a helyi önkormányzat gazdálkodását végrehajtó hivatal, illetve az érintett költségvetési szervek együttesen kezdeményezik az önálló bankszámlák megszüntetését. Ezzel egyidejûleg = egyes önálló bankszámlával rendelkezõ költségvetési szervek teljes pénzforgalmát közvetlenül az önkormányzat költségvetési elszámolási számlájához kapcsolják, és/vagy = az egyes szervezetek számára az önkormányzat költségvetési elszámolási számlájához kapcsolódó alszámla nyitásáról gondoskodnak, és/vagy = több, a kincstári finanszírozási rendszer bevezetését megelõzõen önálló számlával rendelkezõ intézmény számlája „jogutódjaként” egy közös alcímû számla nyitásáról intézkednek. Az önálló számla megszüntetésének nem szükségszerû velejárója azzal azonos számú alcímû számla nyitása! A kincstári rendszer bevezetésével egyidejûleg a képviselõtestület dönthet intézményei gazdálkodási jogköreinek átszervezésérõl, az elõirányzatok feletti rendelkezési jogosultság változtatásáról is! — Önkormányzati kincstár mûködése esetén az intézmény pénzeszközeit az önkormányzat költségvetési elszámolási számlájához kapcsolódó alszámlán kezeli, más hitelintézetnél bankszámlát nem nyithat. — Az intézmény egyedi azonosításához az alszámlanyitás keretében — a számlaszámok kombinációjával (a számlaszámok számjelszerkezetében) — kell megteremteni a feltételeket. — A bankszámla megszüntetésérõl, az új számlaszámról a megyei, illetve fõvárosi területi államháztartási hivatalt az államháztartás mûködési rendjérõl szóló 217/1998. (XII. 30.) Korm. rendeletben szabályozott módon kell értesíteni. — Önkormányzati kincstár mûködése esetén a költségvetési szerv bankkártyával rendelkezhet vagy a helyi postahivatalnál pénzforgalmi betétkönyvet nyithat a finanszírozási terv alapján folyósított önkormányzati rendeletben szabályozott gazdálkodási elõlegek kezelésére. Célszerûen a bankkártyák készpénzfelvételi utalvány alkalmazására, esetlegesen pénzforgalmi betétkönyv használatára, ezen belül a folyósításra és az elszámolásra vonatkozó eljárási szabályokat helyi (intézményi) szabályzatban kell rögzíteni. [Bankkártyák alkalmazása esetén az önkormányzat részére biztosított bankkártyákat is nevesíteni kell a konkrét használóra, ahol a bankbiztonsági (pinkód) elõírásokat is érvényesíteni kell.] — Kincstári körbe tartozó költségvetési szerv készpénzt vehet fel házipénztárába. — Az önkormányzati kincstári körbe tartozó költségvetési szerv pénztárába befolyt bevételek befizetésére, illetve készpénzkímélõ módon való beszámítására vonatkozó szabályokat a helyi önkormányzat határozza meg. — Önkormányzati kincstár mûködése esetén a költségvetési elszámolási számlán (alszámlán) kívül az önkormányzat és költségvetési szervei által nyitható számlák feletti rendelkezési, kezelési jogokat az önkormányzat képviselõ-testülete határozza meg. 2002/16. szám KÖZLEMÉNY A Magyar Hivatalos Közlönykiadó megjelentette a HAJÓZÁSI SZABÁLYZAT címû, A/4 formátumú, 96 oldal terjedelmû kiadványt.

Source: https://magyarkozlony.hu/hivatalos-lapok/3f3edf73eaff3f5c3ed5e51f5af159acc8af8435/dokumentumok/d8520cc16a3e1c3ff071f2dfd7c923321a033f20/letoltes